Kverko de Mamre

La Kverko de Mamre (foje nomita "Kverko de Mamore", "Kverko de More", "Kverko de Abrahamo" aŭ "Kverko de Sibta") estas fama kirmesa kverko. Ĝi staras en Hirbet es-Sibte, 2 kilometrojn sudokcidente de Mamre, apud la urbo Hebrono en Cisjordanio.

Ĝia cirkonferenco estas 6,7 metrojretejo Botanical.comretejo oaks of the world, pri kverkoj tutmonde.

Loka traditio asertas ke ĝi aĝas kvin mil jarojn, tamen tio ne probablas ĉar nur tre malmultaj arboj aĝas pli ol du mil jarojn.

La originala arbo mortis en 1996, sed el ĝi kreiĝis trunkidojartikolo en la gazeto Rome News-Tribune (29/12/1996), kaj la arbo mem plu "staras", subtenata de armaturo el betono kaj ŝtalo.

 Mencioj en la Biblio 
La hebrea esprimo Eloney Mamreh menciita en la Genezo kelkfoje estis tradukita "Ebeno de Mamre". Tamen fakuloj asertas ke tiu esprimo rilatas al arbo. Povas temi pri terebintarbo, sed ankaŭ povas temi pri specifa arbo, nomita Kverko de Mamre.

En la Genezo, legeblas pluraj mencioj de la Kverko de Mamre:

 en la ĉapitro 12, patriarko Abrahamo alvenas apud la Kverko de Mamre. Dio aperas al li kaj promesas "Mi donos tiun landon al via idaro". Tie Abrahamo konstruas altaron al Dio.

 en la ĉapitro 13, Abrahamo revenas apud Hebrono, ĉe la Kverko de Mamre. Tie li ekloĝas kaj konstruas altaron al Dio.

 en la ĉapitro 14 mencias ke Abrahamo plu loĝas ĉe la Kverko de Mamre.

 en la ĉapitro 18, Abrahamo loĝas en sia tendo ĉe la Kverko de Mamre, kiam Dio aperas al li. Tri vizitantoj alvenas. La triopo  sidas sub la arbo kaj tie manĝas kion alportas Abrahamo.

 en la ĉapitro 23, Abrahamo aĉetas la terenon de Mamre. Tiel li iĝas oficiala posedanto de la kampoj, kaverno kaj ĉiuj arboj en la ĉirkaŭaĵo, do de la Kverko de Mamre. En la kavernon li entombigas sian edzinon Sara.

 en la ĉapitro 25, Abrahamo mortas kaj estas entombigita en sian bienon, kun sia edzino.

 en la ĉapitro 35, patriarko Isaako, filo de Abrahamo, enterigas piede de la Kverko de Mamre amason de idoloj kaj juveloj kolektitaj de lokaj idolanoj. Isaako vivas kaj entombiĝas en la bieno heredita de sia patro.

 en la ĉapitroj 49 kaj 50, patriarko Jakobo, filo de Isaako, estas entombigita en tiun saman lokon.

En la Apokalipso de Johano, la ĉapitroj 13 ĝis 20 mencias figuron nomitan Antikristo. Laŭ tradicio, la Kverko de Mamre mortos antaŭ la alveno de Antikristo.

 Historio 
La tereno kie staras la Kverko de Mamre estis aĉetita en 1868 de la Arkimandrito Andrei Ivanoviĉ Kapustin, por la Rusa Ortodoksa Eklezio. Proksime konstruiĝis la Monaĥejo de la Sankta Triunuo, kiu estis la ununura kristana sanktejo en la regiono de Hebrono. La areo kie situas la monaĥejo kaj la kverko allogis multajn rusajn pilgrimantojn ĝis la Rusia revolucio de 1917.

Post la rusa revolucio, la areo iĝis posedaĵo de la Rusa Ortodoksa Eksterlanda Eklezio. En 2007, ĉi Eklezio reunuiĝis kun la Rusa Ortodoksa Eklezio. Ekde la Dissolvo de Sovetunio en 1991, denove multaj rusoj pilgrimas tien.

 Referencoj 

 Eksteraj ligiloj 

 Biblio en esperanto
  Historio kaj fotoj
Kategorio:Famaj arboj
Kategorio:Lokoj de la Malnova Testamento